  Анжелика Тихонова корреспондент Бельгиысь Остенде карын суй-пыдзыя сӧсыр спортсменъёс пӧлын Шоссеын велоспортъя дуннелэн кубокезлэн 2-тӥ люкетэз йылпумъяськиз. Удмуртиысь Сергей Пудов кубок понна вожвылъяськонлэн огъя зачётаз нырысетӥ интызэ утьыны быгатӥз. Со сярысь Удмуртиысь спортъя но адаптацияя школалэн «ВКонтакте» мерлыко вотэсысь огиназ ивортэмын. Нимаз ӵошатсконын 27 иськемын спортсменмы азвесь медаль утӥз. Трасса мон понна туж секыт. Шонер мынӥсь кузь люкетъёсын тӧл зол пельтэ. Туннэ мон ваньзэ, мар быгатӥ, лэсьтӥ, шумпотӥсько 2-тӥ интыелы. Тодэ вайытӥсько, кылем арын мон та ӵошатсконын питранэ пасяськемен сэрен куатетӥ инты гинэ басьтӥ вал Сергей Пудов, Удмуртиысь паравелосипедист80 иськемын группаен ӵошатсконын Сергей Пудов зарни медаль утӥз. Дуннелэн кубокезлэн йылпумъясь, куинетӥ, люкетэз 8-11 гудырикошконэ Канадаын ортчоз. Тодэ вайытом, Сергей Пудов Италиысь Корридона карын ортчем Дуннелэн кубокезлэн нырысетӥ люкетаз ас чотаз но группаен ӵошатсконын зарни медальёс утӥз, озьы Дуннелэн кубокез понна вожвылъяськонлэн азьмынӥсез луиз. Тегъёс: Спорт Удмуртия сӧсыръёс ДуннелэнКубокез велоспорт СергейПудов  